钦定古今图书集成/明伦汇编/氏族典/第230卷 > 杨刚中
## 钦定古今图书集成/明伦汇编/氏族典/第230卷 > 杨刚中

按《元史杨载传》：“上元杨刚中，字志行。自幼厉志操，及
为江东宪府照磨，风采凛凛，有足称者。其为文奇奥
简涩，动法古人，而不屑为世俗平凡语。仕至翰林待
制而卒。有《霜月集》行于世。”

===杨景行===按《元史杨景行传》：“景行，字贤可，吉安太和州人。登延
祐二年进士，授赣州路会昌州判官，调永新州，改江
西行省照磨，转宜黄县尹，升抚州路总管府推官，发
擿奸伏，郡无冤狱。转湖州路归安县尹，所历皆有惠
政，所去民皆立石颂之。以翰林待制、朝列大夫致仕
卒。”